141 
Om de formentlige Levninger af en 
kæmpemæssig, med Cariama beslægtet, uddød 
Fugl fra Brasiliens Knoglehuler. 
Af 
/ 
J. Heinhardt. 
(Forelagt den Ilte Maj 1881). 
Man har længe vidst, at Hulerne i Brasiliens Kalkbjerge ogsaa 
gjemme Knogler af de øvrige Bendyrklasser foruden de mangfoldige 
Pattedyrlevninger, som ligge begravede i dem; rigtignok ere hine 
kun faatallige i Sammenligning med disse; men især Fugleknogler 
ere dog i enkelte Huler fundne i] ikke ringe Mængde, og skjønt 
en Del af dem vel nok ere af tvivlsom Alder, besidde andre de 
Kjendetegn, som findes hos de Knogler, hvilke man plejer at be¬ 
tegne som „fossile 14 . 
Det er imidlertid kun meget lidt, hvad man hidtil har faaet 
at vide om de fossile Fugleknogler fra de brasilianske Kalkstens¬ 
huler, og dette lidet skyldes, som man vil faa at se, næsten ude¬ 
lukkende afdøde Dr. P.W. Lund. Hans Samling af Dyrelevninger fra 
dfsse Huler indeholder Fugleknogler i hundredevis, som han har 
skaffet til Veje i Løbet af sine langvarige Efterforskninger; han har 
ogsaa en Tid lang beskæftiget sig med deres nøjere Undersøgelse 
og et Par Gange paa Tryk, men rigtignok i stor Korthed, berørt 
disse sine Stadier og det Udbytte, de havde givet. I .det sidste 
af de til Bedaktionen af Annales des Sciences naturelles rettede 
Breve om sine Hulefund, som er dateret den 1. April 1840 og trykt 
i samme Aars Majhæfte af det nævnte Tidsskrift, slutter han saa- 
